marsh-mellow/hindi_wikipedia huggingface dataset:
नैना आश्विन कुमार भारतीय टेबल टेनिस खिलाड़ी हैं, जिन्हे 'नैना वंडरकिड' नाम से भी जाना जाता हैं। इनका जन्म २२ मार्च, २००० में भारतीय राज्य आंध्र प्रदेश की राजधानी हैदराबाद में हुआ था।

शिक्षा 
केवल आठ वर्ष की आयु में नैना माध्यमिक शिक्षा के अंतर्गत एक अंतर्राष्ट्रीय जनरल सर्टिफ़िकेट के तहत कक्षा (ग्रेड) १० की परीक्षा में उपस्थित हुई। सीआईई बोर्ड द्वारा की जाने वाली कैम्ब्रिज अंतर्राष्ट्रीय परीक्षा को पास करने वाली वह पहली एशियाई लड़की हैं। इसके बाद उन्होंने ग्यारहवीं व बारहवीं कक्षा की शिक्षा आंध्र प्रदेश बोर्ड ऑफ़ इण्टरमीडिएट एजुकेशन से पूर्ण की। १२ वर्ष की आयु में उन्होंने सेंट मैरीस कॉलेज से बीए जनसंचार में डिग्री के लिए कदम बढ़ाया।
सात साल की उम्र में उन्होंने एक अपना संगीत एल्बम रिकॉर्ड किया। इस सीडी में उनका रामायण गायन भी शामिल हैं। 
उन्होंने भगवद्गीता का अंग्रेज़ी में अनुवाद किया। ५ से ७ वर्ष की आयु में नैना ने हिन्दी, अंग्रेज़ी व अपने क्षेत्र की प्राथमिक भाषा का मूल ज्ञान सीखा। 

टेबल टेनिस
नैना कुमार आश्विन ने सब जूनियर लड़कियों की श्रेणी में कांस्य पदक हासिल करके राष्ट्रिय विजेता (चैंपियन) का खिताब हासिल किया। टीम स्पर्धा में नैना ने बारह, चौदह और सोलह आयु वर्ग में साल २०१० में स्वर्ण पदक जीता। बोलपुर में उन्हें कांस्य पदक से सम्मानित किया गया व साल २०१२ में बैंगलोर में दक्षिण क्षेत्र का खिताब जीता। उन्होंने युवा लड़कियों की राष्ट्रीय प्रतियोगिता के दौरान टीम कांस्य पदक भी जीता। यह सभी जीते गए पदक उन्हें बारह, चौदह और सोलह आयु वर्ग में "राज्य टोपर" बनाते हैं। उन्हें सब जूनियर गर्ल्स में टेबल टेनिस के लिए नंबर १ का स्थान दिया गया था।  
भारत के बहार ऑस्ट्रिया में हुए अंतर्राष्ट्रीय टेबल टेनिस खेल प्रतियोगिता में उन्होंने छठी वरीयता प्राप्त की। चीन में हुए प्रशिक्षण शिविर में उन्होंने भारत का प्रतिनिधित्व किया। उस समूह के साथ उन्होंने दिल्ली में एशियाई जूनियर चैंपियनशिप में भाग लिया। इसके साथ उन्होंने देहरादून में हुए इंडिया जूनियर व कैडेट ओपन में भी टीम स्पर्धा में स्वर्ण और एकल प्रतियोगिता में कांस्य पदक जीते। 

सन्दर्भ

श्रेणी:हैदराबाद के लोग
श्रेणी:टेबल टेनिस खिलाड़ी
श्रेणी:भारतीय महिला खिलाड़ी
नैना आप्टे जोशी को कला के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे महाराष्ट्र राज्य से हैं।

 सन्दर्भ 

श्रेणी:पद्मश्री,2014
नैना जायसवाल (जन्म 22 मार्च 2000) भारत की टेबल टेनिस खिलाड़ी हैं, जिन्होंने राष्ट्रीय और अंतर्राष्ट्रीय दोनों स्तर पर प्रतियोगिताओं में कई खिताब जीते हैं।

 प्रारंभिक जीवन 
हैदराबाद में अश्वनी कुमार जायसवाल और भाग्यलक्ष्मी जायसवाल के घर जन्मी, नैना ने 13 साल की उम्र में हैदराबाद के सेंट मैरी कॉलेज से स्नातक की पढ़ाई पूरी की थी। 15 साल की उम्र में ओस्मानिया से  ग्रेजुएशन  कर ली। अभी हाल ही में 17 साल की उम्र में वह पीएचडी कर रही हैं।

सन्दर्भ

श्रेणी:2000 में जन्मे लोग
श्रेणी:हैदराबाद के लोग
श्रेणी:भारतीय महिला खिलाड़ी
श्रेणी:भारत के टेबल टेनिस खिलाड़ी
श्रेणी:जीवित लोग
अंगूठाकारनैना देवी मंदिर, नैनीताल
नैनीताल में, नैनी झील के उत्त्तरी किनारे पर नैना देवी मंदिर स्थित है। 1880 में भूस्खलन से यह मंदिर नष्ट हो गया था। बाद में इसे दुबारा बनाया गया। यहां सती के शक्ति रूप की पूजा की जाती है। मंदिर में दो नेत्र हैं जो नैना देवी को दर्शाते हैं। नैनी झील के बारें में माना जाता है कि जब शिव सती की मृत देह को लेकर कैलाश पर्वत जा रहे थे, तब जहां-जहां उनके शरीर के अंग गिरे वहां-वहां शक्तिपीठों की स्थापना हुई। नैनी झील के स्थान पर देवी सती के नेत्र गिरे थे। इसीसे प्रेरित होकर इस मंदिर की स्थापना की गई है।

 नैना देवी 
पौराणिक कथा के अनुसार दक्ष प्रजापति की पुत्री सती का विवाह शिव से हुआ था। शिव को दक्ष प्रजापति पसन्द नहीं करते थे, परन्तु वह देवताओं के आग्रह को टाल नहीं सकते थे, इसलिए उन्होंने अपनी पुत्री का विवाह न चाहते हुए भी शिव के साथ कर दिया था। एक बार दक्ष प्रजापति ने सभी देवताओं को अपने यहाँ यज्ञ में बुलाया, परन्तु अपने दामाद शिव और बेटी उमा को निमन्त्रण तक नहीं दिया। उमा हठ कर इस यज्ञ में पहुँची। जब उसने हरिद्वार स्थित कनखल में अपने पिता के यज्ञ में सभी देवताओं का सम्मान और अपने पति और अपना निरादर होते हुए देखा तो वह अत्यन्त दु:खी हो गयी। यज्ञ के हवनकुण्ड में यह कहते हुए कूद पड़ी कि 'मैं अगले जन्म में भी शिव को ही अपना पति बनाऊँगी। आपने मेरा और मेरे पति का जो निरादर किया इसके प्रतिफल - स्वरुप यज्ञ के हवन - कुण्ड में स्वयं जलकर आपके यज्ञ को असफल करती हूँ।' जब शिव को यह ज्ञात हुआ कि उमा सती हो गयी, तो उनके क्रोध का पारावार न रहा। उन्होंने अपने गणों के द्वारा दक्ष प्रजापति के यज्ञ को नष्ट - भ्रष्ट कर डाला। सभी देवी - देवता शिव के इस रौद्र - रूप को देखकर सोच में पड़ गए कि शिव प्रलय न कर ड़ालें। इसलिए देवी - देवताओं ने महादेव शिव से प्रार्थना की और उनके क्रोध के शान्त किया। दक्ष प्रजापति ने भी क्षमा माँगी। शिव ने उनको भी आशीर्वाद दिया। परन्तु सती के जले हुए शरीर को देखकर उनका वैराग्य उमड़ पड़ा। उन्होंने सती के जले हुए शरीर को कन्धे पर डालकर आकाश - भ्रमण करना शुरु कर दिया। ऐसी स्थिति में जहाँ - जहाँ पर शरीर के अंग किरे, वहाँ - वहाँ पर शक्ति पीठ हो गए। जहाँ पर सती के नयन गिरे थे ; वहीं पर नैना देवी के रूप में उमा अर्थात् नन्दा देवी का भव्य स्थान हो गया। आज का नैनीताल वही स्थान है, जहाँ पर उस देवी के नैन गिरे थे। नयनों की अश्रुधार ने यहाँ पर ताल का रूप ले लिया। तबसे निरन्तर यहाँ पर शिवपत्नी नन्दा (पार्वती) की पूजा नैनादेवी के रूप में होती है।

 इन्हें भी देखें 
 नैना देवी मंदिर, हिमाचल प्रदेश
 नैनीताल

 बाहरी कड़ियाँ 
 श्री नैना देवी जी की आरती

श्रेणी:नैनीताल
श्रेणी:भारत के तीर्थ
श्रेणी:उत्तराखण्ड में हिन्दू मन्दिर
नैना देवी हिमालयन पक्षी संरक्षण रिजर्व भारत में उत्तराखण्ड राज्य के नैनीताल जिले में स्थित एक वन्यजीव अभ्यारण्य है। यह आरक्षित वन उत्तराखंड के कुमाऊँ क्षेत्र में स्थित है, और नैनीताल वन प्रभाग के दायरे में आता है। वर्तमान में नैनीताल वन प्रभाग में कई पक्षी विहारपथ और वन क्षेत्र हैं, जिनमें समशीतोष्ण चौड़ी पत्ती वाले वनों और अल्पाइन घास के मैदानों से लेकर रोडोडेंड्रोन झाड़ियों तक विभिन्न प्रकार के पेड़-पौधे स्थित हैं। अलग-अलग ऊंचाइयों वाले क्षेत्र में फैला होना इस वन क्षेत्र को पक्षियों की एक बड़ी संख्या को संभाल सकने में सक्षम बनाता है।

 भूगोल 
अभयारण्य के अंतर्गत आने वाला कुल अधिसूचित क्षेत्र १११.९ वर्ग किमी है। इस अभयारण्य की परिधि के अंदर और आसपास कई छोटे नगर हैं, जिनमें बड़ापत्थर, किलबरी, विनायक आदि प्रमुख हैं। कई सहायक नदियाँ भी इस वन क्षेत्र से होकर बहती हैं, जो आगे जाकर रामगंगा नदी में मिलती हैं। उत्तर की ओर से बहने वाली ये सहायक नदियाँ इस वन की जैव विविधता को और समृद्ध करती हैं।

 जैव विविधता 
यह अभयारण्य पैलिआर्कटिक जैवभूक्षेत्र और इंडोमलायन जैवभूक्षेत्र के संगम पर पड़ता है, जो स्तनधारी और पक्षी जीवों की एक विशाल विविधता को आश्रय प्रदान करता है।

 प्राकृतिक इतिहास 

 जैवक्षेत्र 
इस वन्यजीव अभयारण्य के अंदर प्राथमिक तौर पर निम्नलिखित पारिक्षेत्र हैं:

 हिमालय उपोष्ण पृथुपर्णी वन, उष्ण और उपोष्ण आर्द्र पृथुपर्णी वन बायोम,
 हिमालय उपोष्णकटिबन्धीय चीड़ वन, उष्णकटिबन्धीय एवं उपोष्ण शंकुधारी वन बायोम,
 पश्चिम हिमालयी उपअल्पाइन शंकुधर वन, शीतोष्ण शंकुधारी वन बायोम, और
 पश्चिमी हिमालयी अल्पाइन झाड़ियाँ और पर्वतीय घास के मैदान और झाड़ियाँ बायोम।

ये सभी ठेठ नेपाल - भारत के पहाड़ी क्षेत्र में पाये जाने वाले बायोम हैं। यहां के वन प्रकारों में उप-अल्पाइन रोडोडेंड्रोन वन, सनोबर-बांज वन और चौड़ी पत्ती वाले सदाबहार वन शामिल हैं। यह वनक्षेत्र बांज के पेड़ों की पांच अलग-अलग प्रजातियों को आश्रय देने के लिए भी जाना जाता है।

 पशुवर्ग 
नैना देवी हिमालयन बर्ड कंजर्वेशन रिजर्व में पायी जाने वली पक्षियों में पियोरा, चकोर, कोकलास, कालिज, गोल्डक्रेस्ट, रूफस सिबिया, रेड-बिल्ड लियोथ्रिक्स, ब्लैक-चिन्ड बब्बलर, चेस्टनट-बेलिड नटहैच, ब्लैक-थ्रोटेड टाइट, रॉक बंटिंग, ग्रीन-टेल्ड सनबर्ड और येलो-ब्रेस्टेड ग्रीनफिंच  जैसी प्रजातियां शामिल हैं। कुछ लुप्तप्राय पक्षी जैसे दाढ़ी वाले गिद्ध और हिमालयी गिद्ध भी यहाँ देखे जा सकते हैं।

जो स्तनधारी इस अभयारण्य में नियमित रूप से देखे जाते हैं, वे हैं काकड़, पीले गले वाला नेवला, स्टोआट, पहाड़ी नेवला और पीला-पेट रासू। इनके अलावा, हिमालयाई घोरल और पिका वंश के कुछ अन्य जीव भी अधिक ऊंचाई पर पाये जाते हैं। इस वन्यजीव अभयारण्य में आमतौर पर देखे जाने वाले अन्य स्तनधारियों में कई प्रकार के चमगादड़ और ऑक्टोनिडे परिवार के रॉयल पिका शामिल हैं।

 सन्दर्भ 

 बाहरी कड़ियाँ 
 ... 

श्रेणी:नैनीताल जिला
श्रेणी:उत्तराखण्ड के वन्य अभयारण्य
श्रेणी:भारत के पक्षी अभयारण्य
श्रेणी:विकिडेटा पर उपलब्ध निर्देशांक
नैना चोटी या चीना चोटी भारतीय राज्य उत्तराखण्ड के पर्यटन स्थल और प्रमुख नगर नैनीताल के समीप एक 2,600 मीटर ऊँची पर्वत चोटी है। नैना पीक के नाम से मशहूर यह पर्वत चोटी यहाँ का एक प्रमुख पर्यटन आकर्षण है। साफ़ मौसम में यहाँ से हिमालय की कई हिमाच्छादित चोटियों का नज़ारा किया जा सकता है और नैनीताल शहर का विहंगावलोकन किया जा सकता है। चोटी तक पहुँचने के लिए पैदल यात्रा की जा सकती है अथवा घोड़े पर चढ़कर जाया जा सकता है। यह रास्ता बुरांस, देवदार और साइप्रस के घने वनों के बीच से होकर जाता है। 

यहां  पैदल पहुंचने में लगभग 2 घंटे का समय लगता है। जाते समय अपने साथ पानी की बोतल अवश्य रखें क्योंकि पूरे रास्ते में कहीं भी पानी नहीं मिलता है जबकि ऊपर पहुंचने पर एक छोटी सी दुकान मिल जाएगी जहां पर पानी की बोतल और मैगी इत्यादि मिल जाती है।

भूगोल
यह पर्वत चोटी भौगोलिक रूप से मध्य हिमालय का हिस्सा है और नैनीताल से लगभग पाँच-छह किलोमीटर की दूरी पर स्थित है। चोटी की भौगोलिक अवस्थिति 29.40 उत्तर अक्षांश और 79.44 पूर्व देशांतर पर है और यह 2,600 मीटर है।

नोट

सन्दर्भ

बाहरी कड़ियाँ
 नैना (चीना) पीक, नैनीताल.इन्फो पर 
 नैना पीक, ई-उत्तरांचल.कॉम पर 
 नैना चीना पीक, नैनीताल पर्यटन 

श्रेणी:नैनीताल
श्रेणी:नैनीताल जिला
श्रेणी:हिमालय के पर्वत
श्रेणी:उत्तराखण्ड में पर्यटन आकर्षण
नैनालाल किदवई (जन्म- 1957) पेशे से चार्टर्ड अकाउंटेंट हैं और एचएसबीसी बैंक की भारत में प्रमुख रह चुकी हैं। वे फिक्की की भूतपूर्व अध्यक्ष भी हैं। साथ ही, वे कई बैंकों के अहम पदों पर रह चुकी हैं। वे पहली भारतीय महिला हैं जिन्होंने किसी विदेशी बैंक का भारत में संचालन किया।

नैना ने शिमला, (हिमाचल प्रदेश) से स्कूली शिक्षा और दिल्ली विश्वविद्यालय से अर्थशास्त्र में स्नातक करने के बाद हार्वर्ड बिजनेस स्कूल' से एमबीए किया। वर्ष 1982 में स्टैंडर्ड चार्टर्ड बैंक से करियर की शुरुआत करने के बाद उन्होंने कुछ दिन मोर्गन स्टेनले बैंक में काम किया और फिर एचएसबीसी से जुड़ गईं। 

 सम्मान 
 2007 में इन्हें भारत सरकार द्वारा भारत के चौथे सबसे बड़े नागरिक सम्मान पद्म श्री से सम्मानित किया गया।

 सन्दर्भ 

श्रेणी:भारतीय महिलाएँ
श्रेणी:जीवित लोग
श्रेणी:कॉर्पोरेट जगत में महिलाएँ
श्रेणी:पद्मश्री,2007
श्रेणी:भारतीय बैंकर
श्रेणी:1957 में जन्मे लोग
नैना साहनी तन्दूर हत्याकांड की एक शिकार थी। उनकी हत्या उनके पति सुशील शर्मा ने 2 जुलाई 1995 को की। दिल्ली युवक कांग्रेस के तत्कालीन अध्यक्ष और तत्कालीन विधायक सुशील शर्मा ने नैना के अन्य प्रेम सम्बंध होने के शक में उसकी हत्या की। नैना भी कांग्रेस कार्यकर्ता थी। सुशील के अनुसार नैना के सम्बंध उसके सहपाठी करीम मतलूब से थे। 
 तन्दूर हत्याकांड 
2 जुलाई 1995 को जब सुशील घर आया तो नैना फोन पर बात कर रही थी। उन्होंने पुनः डायल किया तो पत चला कि वो करीम से बात कर रहीं थी। उसने गुस्से में आकर नैना पर लाइसेंसी रिवाल्वर से ताबड़तोड़ तीन फायर कर दिए। इसमें नैना की मौत हो गई। पुलिस के अनुसार सुशील नैना के शव को लपेटकर अशोक यात्री निवास (अब इन्द्रप्रस्थ होटल) स्थित बगिया रेस्टोरेंट ले गये। वहां उसने नैना के कई टुकड़े किए और तंदूर में झोंक दिए। सुशील ने रेस्टोरेंट के मैनेजर केशव की मदद से नैना के शव को तंदूर में जलाने की कोशिश की। इसी कारण इसे तन्दूरी हत्याकांड भी कहा जाता है।

 सन्दर्भ 

 बाहरी कड़ियाँ
 ट्रिब्यून इण्डिया पर तन्दूर काण्ड।

श्रेणी:अपराध
श्रेणी:दिल्ली में अपराध
श्रेणी:भारत में हत्याकांड
नैना सिंह चौटाला एक भारतीय राजनीतिज्ञा तथा वर्तमान हरियाणा विधानसभा में बाढड़ा से विधायक हैं। वे जननायक जनता पार्टी की राजनेत्री हैं।

सन्दर्भ

श्रेणी:जीवित लोग
श्रेणी:जननायक जनता पार्टी के राजनीतिज्ञ
श्रेणी:1966 में जन्मे लोग
:  
नैना सिंह (जन्म 4 मार्च 1994)  एक भारतीय मॉडल और टेलीविजन अभिनेत्री हैं जिन्हें स्प्लिट्सविला 10 जीतने और कुमकुम भाग्य में रिया मेहरा की भूमिका निभाने के लिए जाना जाता है। 2020 में उन्होंने रियलिटी शो बिग बॉस 14 में भाग लिया था। 

 प्रारंभिक जीवन 
सिंह राज्य स्तरीय टेबल टेनिस चैंपियन हैं।अपने स्कूल के दिनों से, उन्होंने क्रिकेट, फुटबॉल, बास्केटबॉल और वॉलीबॉल सहित सभी प्रकार के खेल खेले हैं।  स्प्लिट्सविला 10 में भाग लेने से पहले वह एक सहायक कास्टिंग निर्देशक थीं। 

 करियर 
2013 में, सिंह को फेमिना की सबसे स्टाइलिश दिवा का ताज पहनाया गया था।  2017 में, उसने एमटीवी इंडिया के डेटिंग रियलिटी शो स्प्लिट्सविला 10 में भाग लिया, जहां वह बसीर अली के साथ विजेता के रूप में समाप्त हुई।  इसके बाद, उन्होंने अपने पहले संगीत वीडियो में अभिनय किया, जिसका शीर्षक सुंदर था, जिसे अवि जे और ज्योतिका तंगरी ने गाया था।

2018 में, उन्होंने स्टार प्लस के टैलेंट रियलिटी शो इंडियाज नेक्स्ट सुपरस्टार्स में भाग लिया और एक फाइनलिस्ट के रूप में उभरीं। 

2019 में, उन्होंने ज़ी टीवी की ड्रामा सीरीज़ कुमकुम भाग्य में रिया मेहरा की भूमिका निभाई।  फरवरी 2020 में, सिंह ने यह कहते हुए शो छोड़ दिया, मैं रिया से बिल्कुल भी संबंधित नहीं हो सका। उसने जिस तरह की भावनाओं को चित्रित किया वह उचित नहीं था और मैं अब और भूमिका नहीं निभा सकती थी।  

अक्टूबर 2020 में, उन्होंने कलर्स टीवी के रियलिटी प्रतियोगिता शो बिग बॉस 14 में वाइल्ड कार्ड के रूप में भाग लिया।   2021 में, उन्होंने अश्वनी शर्मा द्वारा गाए गए संगीत वीडियो वजाह में अभिनय किया। इसके बाद, उन्होंने प्रिंस नरूला द्वारा गाए गए संगीत वीडियो मेलोडी में अभिनय किया।

 संदर्भ 

 बाहरी संबंध 

 
श्रेणी:1995 में जन्मे लोग
श्रेणी:उत्तर प्रदेश से अभिनेत्रियाँ
श्रेणी:भारतीय टेलीविज़न अभिनेत्री
श्रेणी:जीवित लोग
नैनान (), जिसे स्थानीय लहजे में नोइनान कहा जाता है, भारत के पश्चिम बंगाल राज्य के दक्षिण २४ परगना ज़िले के मगराहाट-2 ब्लॉक में स्थित एक नगर है।"   :     ,"   , 2012,  9781743212202"       ,"  , , 2012,  9781409362074

 इन्हें भी देखें 
 मगराहाट
 दक्षिण २४ परगना ज़िला

 सन्दर्भ 

श्रेणी:दक्षिण २४ परगना ज़िला
श्रेणी:पश्चिम बंगाल के शहर
श्रेणी:दक्षिण २४ परगना ज़िले के नगर
नैनाना जाट ( ) भारत के उत्तर प्रदेश राज्य के आगरा ज़िले में स्थित एक नगर है। यह आगरा का एक उपनगर है।"   ,"  ,  , 1987,  9788170240716"    : ,  ,   ,"   (),    ,   ,   , 2007,  9788131707975

 इन्हें भी देखें 
 आगरा ज़िला

 सन्दर्भ 

श्रेणी:उत्तर प्रदेश के नगर
श्रेणी:आगरा ज़िला
श्रेणी:आगरा ज़िले के नगर
श्रेणी:आगरा
नैनी जंक्शन रेलवे स्टेशन भारतीय रेल का एक रेलवे स्टेशन है। यह प्रयागराज शहर में स्थित है। यह स्टेशन मुंबई और पंडित दीनदयाल उपाध्याय स्टेशन के साथ प्रयागराज को अलग अलग रेलवे ट्रैक से जोड़ता है। यहां चार प्लेटफार्म है और लगभग 32 गाड़ियां रूकती है। यह स्टेशन प्रयागराज छिवकी जंक्शन से 2 किलोमीटर और प्रयागराज जंक्शन से 7 किलोमीटर दूर है।

श्रेणी:उत्तर प्रदेश में रेलवे स्टेशन
श्रेणी:जंक्शन
नैनीताल का मुख्य आकर्षण् यहाँ की नैनी झील है। स्कंद पुराण में इसे त्रिऋषि सरोवर भी कहा गया है। कहा जाता है कि जब अत्री, पुलस्त्य और पुलह ऋषि को नैनीताल में कहीं पानी नहीं मिला तो उन्होंने एक गड्ढा खोदा और मानसरोवर झील से पानी लाकर उसमें भरा। इस झील में बारे में कहा जाता है यहाँ डुबकी लगाने से उतना ही पुण्य मिलता है जितना मानसरोवर नदी में नहाने से मिलता है। यह झील ६४ शक्ति पीठों में से एक है।

इस सुंदर झील में नौकायन का आनंद लेने के लिए लाखों देशी-विदेशी पर्यटक यहाँ आते हैं। झील के पानी में आसपास के पहाड़ों का प्रतिबिंब दिखाई पड़ता है। रात के समय जब चारों ओर बल्बों की रोशनी होती है तब तो इसकी सुंदरता और भी बढ़ जाती है। झील के उत्तरी किनारे को मल्लीताल और दक्षिणी किनारे को तल्लीताल करते हैं। यहाँ एक पुल है जहाँ गांधीजी की प्रतिमा और पोस्ट ऑफिस है। यह विश्व का एकमात्र पुल है जहाँ पोस्ट ऑफिस है। इसी पुल पर बस स्टेशन, टैक्सी स्टैंड और रेलवे आरक्षण काउंटर भी है। झील के दोनों किनारों पर बहुत सी दुकानें और विक्रय केन्द्र हैं जहाँ बहुत भीड़भाड़ रहती है। नदी के उत्तरी छोर पर नैना देवी मंदिर है।

 वर्तमान समस्याएँ 
नैनीताल में पिछले कुछ समय से बढ़ती जनसंख्या और पर्यटकों की भारी भीड़ ने नैनी झील को प्रदुषित कर पारिस्थितिक असंतुलन की स्थिति उतपन्न कर दी है। इसके बहुत से कारण हैं, जैसे नैनीताल नगर और झील की धमनियाँ कहे जाने वाले नालों में स्थानीय लोगों द्वारा कुड़ा फैंकना और सीवरों को जोड़ना, झील में कचरा और प्लास्टिक फेंकना, झील में खाद्य सामग्री डालना और झील में पर्यावरण उपयोगी मछलियों के स्थान पर अन्य प्रजाति की मछलियों की संख्या में वृद्धि। नैनीताल की यह विश्व प्रसिद्ध झील आज प्रदूषण और पारिस्थितिक असंतुलन के कारण अपना सौंदर्य खोती जा रही है। इस झील के प्रदूषिक होने का एक मुख्य कारण  है यूट्रोफ़िकेशन ()।

 इन्हें भी देखें 
 त्रिऋषि सरोवर

श्रेणी:नैनीताल
श्रेणी:झीलें
श्रेणी:भारत की झीलें
नैनी सैनी विमानक्षेत्र उत्तराखण्ड राज्य के पिथौरागढ़ जिले में स्थित है। इस हवाई अड्डे का निर्माण डौरनियर 228 नामक विमानों के लिए सन् 1991 में हुआ था। कुछ वर्षों पूर्व से उत्तराखण्ड सरकार इस हवाई अड्डे के आधुनिकीकरण की ओर अग्रसर है।

 वायु सेवायें 
 प्रस्तुत नैनी सैनी विमानक्षेत्र से देहरादून के जॉलीग्राण्ट विमानक्षेत्र के लिए सुबह 11.00 बजे। 
 देहरादून के जॉलीग्राण्ट विमानक्षेत्र से इस नैनी सैनी विमानक्षेत्र के लिए सुबह 9.30 बजे। 

 आधुनिकीकरण 
पिछले कुछ वर्षों पूर्व से इस पिथौरागढ़ जिले के नैनी सैनी हवाई अड्डे का उत्तराखण्ड सरकार आधुनिकीकरण की ओर अग्रसर है।

 आवागमन 
 पिथौरागढ़ शहर से लगभग साढ़े चार किलोमीटर की दूरी पर स्थित है।
 अल्मोड़ा नगर से 125 किमी।
 कौसानी से 168 किमी की दूरी पर।
 नैनीताल से 185 की दूरी पर।
 खटीमा से 176 किमी की दूरी पर।
 काठगोदाम रेलवे स्टेशन से 180 किमी की दूरी पर।
हल्द्वानी से 188 किमी की दूरी पर
 गैरसैंण से 241 किमी की दूरी पर।
 दिल्ली से 515 किमी की दूरी पर।
 पंतनगर विमानक्षेत्र से 215 किलोमीटर की दूरी पर स्थित है।

 इन्हें भी देखें 

 सन्दर्भ 

श्रेणी:उत्तराखण्ड के विमानक्षेत्र
नैनी, कनालीछीना तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

नैनी, कनालीछीना तहसील
नैनी, कनालीछीना तहसील
नैनी, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

नैनी, गंगोलीहाट तहसील
नैनी, गंगोलीहाट तहसील
नैनी, देवलथल तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

नैनी, देवलथल तहसील
नैनी, देवलथल तहसील
नैनी, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

नैनी, पाटी तहसील
नैनी, पाटी तहसील
नैनी, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

नैनी, पिथौरागढ (सदर) तहसील
नैनी, पिथौरागढ (सदर) तहसील
नैनी और प्रयागराज को जोड़ता हुआ यमुना सेतु
नैनी (नैनी औद्योगिक क्षेत्र के रूप में भी जाना जाता है) प्रयागराज का पड़ोसी और जुड़वां शहर है।

 इतिहास 
 नैनी शहर 
 शिक्षा 
 उद्योग 
इलाहाबाद में शीशा और तार कारखाने काफी हैं। यहां केमुख्य औद्योगिक क्षेत्र हैं नैनी और फूलपुर, जहां कई सार्वजनिक और निजी क्षेत्र की कंपनियों की इकाइयां, कार्यालय और निर्माणियां स्थापित हैं। इनमें अरेवा टी एण्ड डी इण्डिया (बहुराष्ट्रीय अरेवा समूह का एक प्रभाग), भारत पंप्स एण्ड कंप्रेसर्स लि. यानी बीपीसीएल) जिसे जल्दी ही मिनिरत्न घोषित किया जाने वाला है, इंडियन टेलीफोन इंडस्ट्रीज (आई.टी.आई), रिलायंस इंडस्ट्रीज़-इलाहाबाद निर्माण प्रखंड, हिन्दुस्तान केबल्स, त्रिवेणी स्ट्रक्चरल्स लि. (टी.एस.एल. भारत यंत्र निगम की एक गौण इकाई), शीशा कारखाना, इत्यादि। बैद्यनाथ की नैनी में एक निर्माणी स्थापित है, जिनमें कई कुटीर उद्योग जैसे रसायन, पॉलीयेस्टर, ऊनी वस्त्र, नल, पाईप्स, टॉर्च, कागज, घी, माचिस, साबुन, चीनी, साइकिल एवं पर्फ़्यूम आदि निर्माण होते हैं। इंडीयन फार्मर्स फर्टिलाइजर्स को-ऑपरेटिव इफको फूलपुर क्षेत्र में स्थापित है। यहाम इफको की दो इकाइयां हैं, जिनमें विश्व का सबसे बड़ा नैफ्था आधारित खाद निर्माण परिसर स्थापित है। इलाहाबाद में पॉल्ट्री और कांच उद्योग भी बढ़ता हुआ है। राहत इंडस्ट्रीज़ का नूरानी तेल, काफी अच्छा और पुराना दर्दनिवारक तैल है, जिसकी निर्माणी नैनी में स्थापित है। तीन विद्युत परियोजनाएं मेजा, बारा और कर्चना तहसीलों में जेपी समूह एवं नेशनल थर्मल पावर कार्पोरेशन द्वारा तैयार की जा रही हैं।
सन्दर्भ
श्रेणी:प्रयागराज ज़िला
नैनीगूंठ भारतीय राज्य उत्तराखण्ड राज्य के कुमाऊँ मण्डल के अल्मोड़ा जिले का एक गाँव है। यह गाँव अल्मोडा तहसील के अंतर्गत आता है।
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

नैनीगूंठ, अल्मोडा तहसील
नैनीगूंठ, अल्मोडा तहसील
नैनीचौक ..., कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

..., नैनीचौक, कोश्याँकुटोली तहसील
..., नैनीचौक, कोश्याँकुटोली तहसील
नैनीताल एक्स्प्रेस 5307  भारतीय रेल द्वारा संचालित एक मेल एक्स्प्रेस ट्रेन है। यह ट्रेन लाल कुआँ रेलवे स्टेशन (स्टेशन कोड:) से 08:45 बजे छूटती है और ऐशबाग़ रेलवे स्टेशन (स्टेशन कोड:) पर 06:25 बजे पहुंचती है। इसकी यात्रा अवधि है 9 घंटे 40 मिनट।

श्रेणी:मेल एक्स्प्रेस ट्रेन
नैनीताल एक्स्प्रेस 5308  भारतीय रेल द्वारा संचालित एक मेल एक्स्प्रेस ट्रेन है। यह ट्रेन ऐशबाग़ रेलवे स्टेशन (स्टेशन कोड:) से 08:45 बजे छूटती है और लाल कुआँ रेलवे स्टेशन (स्टेशन कोड:) पर 06:10 बजे पहुंचती है। इसकी यात्रा अवधि है 9 घंटे 25 मिनट।

श्रेणी:मेल एक्स्प्रेस ट्रेन
नैनीताल छावनी ( ) भारत के उत्तराखण्ड राज्य के नैनीताल ज़िले में स्थित एक छावनी नगर है। इसकी स्थापना सन् 1878 में हुई थी।":   ,"   ,  , 1995"  :   ,"  ,  , 1999,  9788176480994

 इन्हें भी देखें 
 नैनीताल ज़िला

 सन्दर्भ 

श्रेणी:उत्तराखण्ड के नगर
श्रेणी:नैनीताल जिला
श्रेणी:नैनीताल ज़िले के नगर